钦定古今图书集成/理学汇编/学行典/第290卷 > 朱子全书 > 君子不重则不威章
## 钦定古今图书集成/理学汇编/学行典/第290卷 > 朱子全书 > 君子不重则不威章

“人道惟在忠信，不诚无物。人若不忠信，如木之无本，
水之无源，更有甚底一身都空了？今当反看自身，能
尽己之心，能不违于物乎？若未尽己之心，而有违于
物，则是不忠信。凡百处事接物，皆是不诚实，且谩为
之。如此四者，皆是修身之要，就其中主忠信又是最
要。若不主忠信，便正衣冠，尊瞻视，只是色庄。”为学亦
是且谩为学。取朋友未便尽诚改过，亦未必真能改
过，故为人须是主忠信。